سید نذیر حسین دہلوی

سید نذیر حسین دہلوی (پیدائش: 1805ء — وفات: 13 اکتوبر 1902ء) تحریک اہل حدیث کے نامور رہنما اور مصلح تھے۔ بھارت میں تحریک اہل حدیث کی تشریح میں ان کا کردار نمایاں نظر آتا ہے۔ انہیں شیخ الکُل کا خطاب ملا ہے۔ وہ اور نواب صدیق حسن خان (1832ء–1890ء) تحریک اہل حدیث کے بانیان میں شمار کیے جاتے ہیں۔ سید نذیر حسین کو مسلک کی ترویج اور تشہیر میں سب سے موثر مانا جاتا ہے۔

مسلک اہل حدیث میں ان جیسا محدث نہیں گذرا۔ ساٹھ سال دہلی میں حدیث شریف پڑھائی اس لیے آپ کو شیخ الکل فی الکل کا لقب دیا گیا۔ جماعت اہل حدیث کے ہزاروں شیوخ الحدیث آپ کے شاگرد ہیں۔ حدیث شریف پڑھانے میں آپ کو خاص ملکہ حاصل تھا، یہی وجہ ہے کہ ہندوستان کے علاوہ حجاز، مکہ مکرمہ، مدینہ منورہ، یمن، نجد، شام، حبش، افریقا، تونس، الجزائر، کابل، غزنی، قندھار، سمرقند، بخارا، داغستان، ایشیائے کوچک، ایران، خراسان، ہرات، چین، سری لنکا و دیگر ممالک سے طلبہ حدیث شریف پڑھنے کے لیے آپ رحمہ اللہ کے پاس آتے تھے۔

حالات زندگی

ابتدائی زندگی 
نذیر حسین کی ولادت معتبر خاندان اشراف میں ہوئی۔ ان کی جائے ولادت مونگیر، بہار، بھارت ہے۔ انہوں نے بطور شیعہ پرورش پائی مگر بعد میں بدظن ہو گئے۔ انہوں نے اپنی تعلیم کا آغاز صادق نگر بہار سے کیا جہاں ان کی ملاقات تحریکی مزاج رکھنے والے سید احمد بریلوی (1786ء–1831ء) سے 1820ء کی دہائی میں ہوئی۔ بعد میں وہ 1826ء میں دہلی چلے گئے اور شاہ ولی اللہ (1703ء–1762ء) کے فرزند شیخ عبد العزیز محدث دہلوی (1746ء–1824ء) کی شاگردی اختیار کرلی۔ ان کے بعد ان کے شاگرد اور بیٹے اور مشہور محدث محمد اسحاق (1778ء–1846ء) سے تعلیم حاصل کی۔ محمد اسحٰاق نے حجاز کا سفر کیا اور وہیں کے ہو رہے۔ ادھر نذیر حسین کو ان کی جانشینی کا شرف حاصل ہوا اور استاد کے مسند پر درس دینے لگے۔ دہلی کا مدرسہ رحیمیہ ہندوستان مذہبی تحریکی تاریخ میں بہت اہمیت کا حامل ہے۔ شیخ محمد اسحاق کی وفات کے بعد یہیں سے مختلف تحریکیں اٹھیں اور نذیر حسین نے وہابی تحریک کی سرپرستی کی۔

برطانوی حکومت کے ساتھ برتاؤ 
نذیر حسین ان بہت سے مسلم علماء میں سے جنھوں نے برطانوی حکومت کی تائید کی اور ان کے خلاف جہاد کو غلط قرار دیا۔ مفتی مکہ کی طرح نذیر حسین نے بھی برطانوی ہندوستان کو دارالاسلام قرار دیا۔ ان کا ماننا تھا کہ ہندوستان دارالکفر نہیں ہے۔

جمعیت اہل حدیث کی بنیاد 
1868ء میں وہ جیل سے رہا ہوئے اور بھوپال کے نواب صدیق حسن خان اور محمد حسین بٹالوی (1840ء–1920ء) کے ساتھ مل کر جمعیت اہل حدیث کی بنیاد رکھی۔ آخر الذکر دونوں مدرسہ رحیمیہ کے ہی پروردہ تھے۔ جمعیت ایک مذہبی و سیاسی جماعت تھی۔

اہم شاگرد 

سید نذیر حسین کے اہم شاگردوں میں امداد اللہ مہاجر مکی، محمد قاسم نانوتوی اور رشید احمد گنگوہی تھے۔ یہ تینوں دیوبندی مکتب فکر کے بنیاد گزار اور سرخیل کہے جاتے ہیں۔  جن کا دوسرا نکاح 1884ء میں نذیر حسین نے ہی پڑھایا تھا۔ حکیم نورالدین  اورمولانا محمد الیاس اخونزادہ کوچانی پشاوری کو ان کی شاگردی کا شرف ملا ہے۔ ان کے علاوہ عبد اللہ غزنوی، ثناء اللہ امرتسری، شمس الحق عظیم آبادی اور سرسید احمد خان نے نذیر حسین کی شاگردی اختیار کی ہے اور یہ تمام کسی نہ کسی تعمیری کالم میں ملوث رہے اور ہندوستانی اسلام کی تاریخ میں اہم شخصیت قرار پائے۔ وحید الزماں حیدرآبادی بھی آپ کے شاگرد تھے۔.

وفات 
سید نذیر حسین کی وفات 13 اکتوبر 1902ء کو دہلی میں ہوئی۔

مزید دیکھیے 
 نواب صدیق حسن خان
 اہل حدیث
 سلفی تحریک
 محمد ناصر الدین البانی
 محمد الیاس آخوند زادہ پشاوری

حوالہ جات 

1805ء کی پیدائشیں
1902ء کی وفیات
انیسویں صدی کے اسلامی مسلم علما
بھارت کے سنی علما
بہاری شخصیات
شیعیت سے سنیت قبول کرنے والی شخصیات
ہاشمی شخصیات
ہندوستانی وہابی شخصیات
عرب نسل کی بھارتی شخصیات
بھارتی سلفی
اثری شخصیات
اہل حدیث شخصیات
ویکی ڈیٹا سے مطابقت رکھنے والی مختصر تفصیل